Katia Ogonek

Katia Ogonek (en ruso Ка́тя Огонёк), nada como Kristina Evgenevna Penkhasova (Кристи́на Евге́ньевна Пенха́сова) en Dzhubga o 17 de marzo de 1977 e finada en Moscova o 24 de outubro de 2007, foi unha cantante rusa, intérprete de chanson rusa.

 Traxectoria 
Naceu nunha vila de Krasnodar nunha familia de artistas, súa nai, Tamara Ivanova, era bailarina e seu pai, Evgenii Semenovich, era músico e chegou a colaborar co conxunto Samotsvety. Katia pasou a maior parte da súa infancia en Kislovodsk. Con dezaseis anos marchou a Moscova para probar sorte no mundo da canción, o compositor Alexander Shaganov"Александр Шаганов". Mirtesen, 26 de xaneiro de 2016 escribiulle os seus primeiros temas, e así en 1995 saíu o seu primeiro álbum en formato casete, Ia ne malenkaia. Durante un tempo colaborou co grupo Lesopoval de Mikhail Tanich.
En 1998 co pseudónimo de Masha Sha dous álbums, Misha+Misha=Sha e Misha-Sha - Rezinovii Vaniusha, diferente do resto da súa discografía pola súa énfase nos temas sexuais e polo lado máis escabroso das relacións entre homes e mulleres. Nese ano gravou outros dous álbums Belaia Taiga I e Belaia Taiga II pero xa co pseudónimo que empregou ata a súa morte, as cancións son do ámbito da chanson rusa, a maioría cancións de convictos, sobre amor e separación, soidade, fidelidade; na época este tipo de cancións eran moi populares e demandadas pero os intérpretes eran homes; Katia cantounas dende a perspectiva feminina dun xeito conmovedor e estes dous álbums foron o comezo do seu éxito"Катя Огонек умерла от остановки сердца"  amic.ru, 26 de outubro de 2007. En 2000 saíron Zvonkom iz zoni e Chrez Goda, esta última incluía a canción "Zhigan" cun heroe que acabaría por se converter no heroe favorito das súas cancións.

 Notas 

Categoría:Nados en 1977
Categoría:Nados no krai de Krasnodar
Categoría:Finados en 2007
Categoría:Cantantes de Rusia